Luis Laiseka

Luis Fernando Laiseka Urrutia (Sodupe, Gueñes, 1948), Luis Laiseka izenez ezagutua, euskal politikaria, Güeñeseko udaleko zinegotzia.

Bizitza eta familia 

Gueñes (Bizkaia) udaleko Sodupe herrian jaio zen. Guardia Zibilak atxilotu zuen eta torturak jasan zituen 1968an. Inguruabar sozial eta politikoek bere burua politikagintzan murgiltzera bultzatu zuten.

Paquita Alcocebarekin, euskal politikari eta ekintzailearekin, ezkonduta dago. Arturo Alcoceba euskal aktibista politikoa da bere koinatua.

Politikagintza 

Gazte-gaztetik afiliatu egin zen Eusko Abertzale Ekintza (EAE-ANV) alderdian. 1995eko maiatzaren 28ko udal hauteskundeetan zerrendaburu eta alkategai izan zen Herri Batasuna alderdiarekin eta hauteskunde horietan HB alderdiak 2 zinegotzi lortu zituenez zinegotzi izan zen 1999ra arte, Güeñeseko HBko udal taldeko bozeramalea izan zelarik, bai eta Güeñeseko HB alderdiko idazkari nagusia.

1999ko ekainaren 13ko udal hauteskundeetan, Espainiak Herri Batasuna alderdia legez kanpo utzita, zerrendaburu eta alkategai izan zen berriro ere Euskal Herritarrok alderdiarekin eta hauteskunde horietan EH alderdiak 2 zinegotzi lortu zituen berriro ere eta Luis Laiseka zinegotzia eta Güeñeseko EHko udal taldeko bozeramalea izan zen berriro ere 2003ra arte, bai eta Güeñeseko EH alderdiko idazkari nagusia.

2003an Euskal Herritarrok alderdia desegin zenez eta Espainiako Auzitegi Gorenak Herri Batasuna eta Batasuna alderdiak legez kanpo utzi zituenez, ezker abertzaleko politikariek, Luis Laiseka barne, udal herri-hautagaitzak proposatu zituzten. Güeñesen kasuan, 2003ko maiatzaren 25ko udal hauteskundeetan eta 2007ko maiatzaren 27ko udal hauteskundeetan Güeñesko Abertzale Sozialistak (GUAS) alderdiarekin aurkeztu zen, bere alaba Ziortza Laiseka Alcocebarekin batera.

Güeñeseko Herriko Taberna 

Luis Laisekak, beste lagun batzuekin batera, Güeñeseko "Herriko Geltokia Kultur Elkartea" elkartea sortu zuten eta taberna bat erosi zuten elkartearentzat, herriko taberna baten funtzioa beteko zuena, Laiseka elkartearen lehendakaria delarik. Horrela Güeñeseko hiru taberna eta kultura-elkartek hartu zuten tokia herrian, Arturo Alcoceba eta beste batzuek sortutako Batzokia eta "Jator Enea", eta Herriko Taberna.

Baina Espainiako Auztegi Gorenak itxi beharreko herriko tabernen zerrendaren barruan sartu zuen, herriko tabernen auzian.

Erreferentziak 

Gueñestarrak
Bizkaiko kazetariak
Bizkaiko politikariak
Ekintzaleak
Herri Batasuneko politikariak
Gueñesko zinegotziak